|  |
| --- |
| **JUDEŢUL ARAD****COMUNA BELIU, CONSILIUL LOCAL****TEL 0257322239, FAX 0257322239****MAIL** primariabeliu@gmail.com**www.beliu.ro** |

HOTĂRÂREA nr.17

**din data: 29.03.2019**

**privind transferul din domeniul public al Judeţului Arad în domeniul public al Comunei Beliu a bunurilor aferente sistemului de alimentare cu apă şi canalizare situate pe raza Unităţii Administrativ Teritoriale Comuna Beliu,**

 **care deservesc exclusiv comuna Beliu**

*Comuna Beliu*,*Consiliul Local:*

Având în vedere:

 - proiectul de hotărâre inițiat de primar,

 - expunerea de motive a primarului,

 - avizul comisiei de specialitate din cadrul Consiliului Local Beliu.

 -adresa CJ Arad, nr. 2703/07.02.2019 prin care se solicită efecrtuarea demersurilor necesare transmiterii hotărârii de transfer și majorarea patrimoniu public al Comunei Beliu,

-*Hotărârea Consiliului Local al Comunei Beliu nr. 23/30.03.2018* privind solicitarea către Consiliul Judeţean Arad de trecere a unor bunuri din domeniul public al judeţului Arad în domeniul public al *comunei Beliu* judeţul Arad;

-*Hotărârea Consiliului Local Beliu nr.29/27.04.2018* -Privind aprobarea actualizării valorilor de inventar a unor bunuri care vor trece din domeniul public al județului Arad în domeniul public al Comunei Beliu,

-Hotărârea Consiliului Judeţean Arad *nr. 15/30.01.2019* privind trecerea din patrimoniul public al Judeţului Arad în patrimoniul public al *Comunei Beliu* a bunuriloraferente sistemului de alimentare cu apă şi canalizare situate pe raza Unităţii Administrativ Teritoriale *Comuna Beliu*, care deservesc exclusiv *comuna Beliu*;

-Contractul de Delegare a Gestiunii Serviciilor Publice de Alimentare cu Apă şi de Canalizare nr. 648/30.12.2009;

-Prevederile art. 9 alin. (3) din Legea nr. 213/1998 privind bunurile proprietate publică, cu modificările şi completările ulterioare şi ale pct. III.4 din Anexa la Legea nr. 213/1998.

 În temeiul art. 45 alin. (1) din Legea nr .215/2001 privind administraţia publică locală, republicată,

**H O T Ă R Ă Ş T E :**

 **Art. 1.** Se aprobă trecerea din domeniul public al Judeţului Arad în domeniul public al Comunei Beliu abunurilor aferente sistemului de alimentare cu apă şi canalizare situate pe raza Unităţii Administrativ Teritoriale Comuna Beliu, care deservesc exclusiv Comuna Beliu*,* evidenţiate în *Anexa care face parte integrantă din prezenta hotărâre.*

 **Art. 2. (1)** Se aprobă majorarea domeniului public al Comunei Beliu cu valoarea bunurilor aferente sistemului de alimentare cu apă şi canalizare situate pe raza Unităţii Administrativ Teritoriale Comuna Beliu, care deservesc exclusiv Comuna Beliu, în valoare totală *de* 438.573,48 lei, menţionate la art.1.

 **(2)** Bunurile menţionate la art. 2 (1) se declară bunuri de interes public local şi se transmit în concesiune la S.C. Compania de Apă Arad S.A..

 **Art. 3.** Contractul de delegare de gestiune a serviciilor publice de Alimentare cu Apă şi de Canalizare nr. 648/30.12.2009 se modifică corespunzător prevederilor art. 1şi art. 2.

**Art. 4.** Se acordă mandat special reprezentantului Comunei Beliu în Adunarea Generală a Asociaţiei de Dezvoltare Intercomunitară Apă Canalizare Judeţul Arad, domnul Horhat-Coraș Emanuel, să voteze pentru aprobarea şi semnarea Actului Adiţional la Contractul de Delegare de Gestiune a Serviciilor Publice de Alimentare cu Apă şi de Canalizare nr. 648/30.12.2009, prevăzut la art.3, în numele şi pe seama Comunei Beliu*.*

 **Art. 5.** Predarea primirea bunurilor menţionate la art.1 se face prin încheierea unui protocol de predare – primire încheiat între toate părţile interesate.

**Art. 6.** Cu ducerea la îndeplinire a prezentei hotărâri se încredinţează primarul Comunei Beliu

**Art. 7.** Prezentahotărâre se comunică la:

-Instituţia Prefectului - Judeţul Arad

-Consiliul Judeţean Arad

-Asociaţia de Dezvoltare Intercomunitară Apă Canalizare Judeţul Arad

-S.C. Compania de Apă Arad S.A.

-Reprezentantul Comunei în Adunarea Generală a Asociaţilor la Asociaţia de Dezvoltare Intercomunitară Apă Canalizare Judeţul Arad.

 ***PREŞEDINTE DE ŞEDINŢĂ, CONTRASEMNEAZĂ,***

 ***consilier secretarul Comunei Beliu***

 ***LEAC PAVEL BIRĂU ANA-MARIA***